Държавен вестник, бр. 70, 2017 г., стр. 3

БРОЙ  70	
Д Ъ Р Ж А В Е Н  В Е С Т Н И К 	
СТР.  3  
„Дата за определяне на лихвата“ означава 
за целите на определяне на Променливия 
лихвен процент деня, който е два (2) Работни 
дни преди първия ден на Лихвения период, 
освен ако не е посочено друго в съответното 
Известие за отпускане на средства.
„Дати на плащане на лихва“ означава да­
тите за плащане на лихва, кореспондиращи 
на съответния Лихвен период, посочен в при­
ложимото Известие за отпускане на средства.
„Лихвен период“ означава периода, започ­
ващ на Датата на плащане на лихва и завърш­
ващ в деня непосредствено преди следващата 
Дата на лихвено плащане, при положение 
че първият Лихвен период, приложим към 
всеки Транш, започва да тече от Датата на 
отпускане на средствата и завършва в деня, 
непосредствено преди следващата Дата на 
плащане на лихва.
„Заем“ означава заем, предоставен на 
Заемополучателя от БРСЕ съгласно Спора­
зумението.
„Размер на заема“ означава сумата, опре­
делена съгласно подточка 4.1.
„Случай на пазарен срив“ има значението, 
посочено в подточка 4.10.
„Значителна неблагоприятна промяна“ 
означава всяко събитие, което по мнение 
на БРСЕ: i) съществено намалява способ­
ността на Заемополучателя да изпълнява 
финансовите си задължения по силата на 
Споразумението; или ii) влияе неблагопри­
ятно върху обезпечение, предоставено от 
Заемополучателя или трета страна, за да се 
обезпечи надлежното изпълнение на финан­
совите задължения на Заемополучателя по 
силата на Споразумението.
„Дата на падеж“ означава последната Дата 
на погасяване на главницата за всеки Транш, 
посочена в съответното Известие за отпускане 
на средства.
„Изменена конвенция за следващ работен 
ден“ е конвенция, според която, ако определена 
дата се пада в неработен ден, тази дата ще 
се счита за първия ден, който е работен ден, 
освен ако този ден не се пада в следващия 
календарен месец, като в този случай тази 
дата ще бъде първият предхождащ ден, който 
е работен ден.
„Дата(и) на погасяване на главницата“ оз­
начава датата(ите) за погасяване на главница по 
всеки Транш, както е посочено в съответното 
Известие за отпускане на средства.
„Период за погасяване на главницата“ 
означава по отношение на всеки Транш пе­
риода от Датата на отпускане на средства до 
Датата на падежа.
„Програма“ означава серия от Проекти, 
включени в Оперативните програми „Развитие 
на човешките ресурси“, „Наука и образова­
ние за интелигентен растеж“ и „Региони в 
растеж“ за програмния период 2014 – 2020 г. 
в България, както е описано в Приложение 
1, които следва да бъдат частично финан­
сирани (чрез принос от държавния бюджет, 
необходим за тази цел съгласно правилата 
и наредбите за Европейските структурни 
и инвестиционни фондове) със Заема, одо­
брен от Административния съвет на БРСЕ с 
реф. LD 1898 (2016).
„Проект“ означава допустими инвестиции 
за финансиране по линия на Програмата.
„Референтен лихвен процент“ означава 
EURIBOR за Транш с Променлив лихвен 
процент, деноминиран в евро.
„Обезпечение“ е всеки договор или спо­
разумение за създаване на преференциален 
ред, преференциално право на плащане, обез­
печение или гаранция от всякакъв характер, 
които могат да предоставят подобрени права 
на трети лица.
„Спред“ означава, във връзка с Транш с 
променлив лихвен процент, фиксиран спред 
върху Референтния лихвен процент (с плюс 
или минус), посочен в базисни пункта в при­
ложимото Известие за отпускане на средства.
„Обобщена справка за разпределяне“ има 
значението, посочено в подточка 6.1. 
„Транш“ означава сумата, която е изплатена 
или предстои да бъде изплатена по Заема. 
1.2. Структура
Освен ако контекстът не изисква друго, 
позоваване на:
	
а) настоящото Споразумение се счита 
за позовавания на настоящото Спора­
зумение, както е допълнено, изменено 
или преформулирано към определен 
момент;
	
б) „Точки“, „подточки“ и „Съображения“ 
се считат за позовавания на точки, 
подточки и съображения съответно на 
настоящото Споразумение; и
	
в) думи в единствено число включват 
множествено число и обратно.
1.3.	Заглавия
Заглавията в настоящото Споразумение 
нямат правно значение и не се отразяват 
върху неговото тълкуване.
1.4.	Закръгляне
За целите на изчисленията, посочени в 
настоящото Споразумение:
	
а) всички проценти, произтичащи от 
тези изчисления, различни от определе­
ните чрез използване на интерполация, 
ще бъдат закръглени, ако е необходи­
мо, към най-близката стохилядна от 
процентен пункт (например 9,876541 % 
(или ,09876541) се закръглява надолу до